ISANDA LAUAS
Tere tulemast saatesse!
Minu nimi on Martti Ojares
ja mu tänane külaline on Kai Karjalainen.
Tere tulemast! - Tänan!
Sa sündisid Raumas. Millises peres?
Mu isa ja ema olid nelipühilased.
Isa, Erkki Karjalainen, oli nelipühi jutlustaja.
Ema, Lempi Karjalainen, on nelipühi evangelist.
Mul on veel 2 venda.
Vanem vend Kari ja noorem vend Kimmo.
See näitab seda,
et sul polnud infopuudust selles osas, millest Piiblis räägitakse.
Kui olime lapsed,
elasime Rauma koguduse hoones, ühes väikeses korteris.
Meie korterit eraldas koguduse saalist õhuke pappsein.
Olime praktiliselt pidevalt koguduses.
See viis selleni,
et puutusid Jeesusega juba üsna noorelt kokku.
Jah.
Ema rääkis, et ta luges mulle mingit vaimulikku lasteraamatut,
kui olin 4-aastane.
Siis ütlesingi emale, et tahan anda oma elu Jeesusele.
Ema nägi, et ma mõtlesin seda tõsiselt.
Ema ütles, et me põlvitaks ja nii me siis mõlemad põlvitasimegi.
Ema pani käed mu peale ja palvetas ning juhtis mu Jeesuse juurde.
Jeesus tuli mu südamesse. Teadsin seda sellest samast hetkest.
Nii ma saingi Jeesuse omaks.
Ühtlasi oli ka nii,
et kogu oma lapsepõlve ei hoidnud sa oma küünalt vaka all.
Ei. Olin just väljapoole suunduv.
Ma käisin ka pühapäevakoolis.
Meil oli igal pühapäeval kodus pühapäevakool.
Kui sain 5-aastaseks, siis kolisime Tamperesse.
Rääkisin enne kooli minekut kõigile Jeesusest.
Ma olin julge rääkija.
Kuid algkoolis kogesid usu pärast siiski koolikiusamist?
Jah. Tamperes 7-aastaselt esimest korda kooli minnes
tulid poisid mulle kallale,
kuna käisin pühapäevakoolis ja olin nelipühi jutlustaja poeg.
See oli karm aeg - see 3 aastat selles koolis.
Kuid see on juba omaette teema.
Aga kiusamisele vaatamata su usk säilis.
Aga teismeeas toimus teatud allakäik.
13-aastaselt oli mu elus murdeline aeg.
Seda nii vaimulikus mõttes kui ka murdeea tõttu.
Läksin ühel päeval ema juurde, olles oma otsuse teinud.
Ma olingi üldiselt selline,
et kui midagi otsustasin, siis nii see ka oli.
Ma olin selline suht must-valge tüüp,
nii et läksin ema juurde ja ütlesin: "Ema, ma lähen nüüd maailma!"
Ema vaatas mind natuke aega
ja siis ütlesin talle: "Kuid ma tulen tagasi, kui saan 20."
See oli prohvetlik sõnum, sest just nii juhtuski.
Mis ajendas sind, et just 20-sena tagasi tulid?
Ma ei käinud 7 aasta jooksul kuskil koguduses.
Hakkasin 16-aastaselt kurameerima oma naise Pirkkoga,
kes sai usklikuks 1976. a. novembris, ärkamise ajal, mis oli kestnud 4 aastat
See oli ka minu jaoks äratus, sest ma nägin, kuidas ta usule tuli,
kuidas Jeesus päästis ta ja kuidas see tema elu muutis.
See ärkamine oli nii võimas, et ma tulin talle nädal hiljem järgi.
Te muutumine oli nii võimas, et teist said ringiliikuvad evangelistid
ja su naine oli vähemalt algaastatel selle eesotsas.
Jah.
meid õnnistati evangelistideks 3 aastat peale me usuletulekut
ja me liikusime mööda Soomet ringi.
Alguses olime üle 2 aasta Vammalas nelipühi kiriku teenistuses.
Ma olin noortepastor ja seejärel pastor.
Siis olime 10 aastat
mööda Soomet ringiliikuvad evangelistid
Pirkko kuulutas ja mina abistasin teda.
Ehitasite koos selle kuulutamistöö üles.
Mis juhtus peale neid 10 aastat?
Olin isiklikult seesmiselt vaimulikult ära kuivanud.
Need, kes on vaimulikult ära kuivanud,
need teavad, mida see tähendab.
Ma olin ustav.
Tegin koguduse tööd ja teenimistööd.
Tegin oma tööasju hästi, aga kuivasin sisemiselt.
1992. aastal ei palvetanud ma 10 kuud üldse.
Tahtsin palvetada, aga sellest ei tulnud midagi välja.
Siinkohal peatuksime pikemalt sellel teemal.
See on tähtis asi, sest tihti mõeldakse, et küllap me saame ikka hakkama.
Keeltes palvetamine ja lihtsalt palvetamine toimivad
ja kõik, mis vaja, saab tehtud, aga seesmiselt ollakse siiski kuivad.
Räägi lähemalt, milles on asi.
Ma arvan, et see tuleb sellest, et me oleme nii täis oma sooritusi.
Käsumeelset sooritamist,
püüdes saada Jumalalt võidmist ja heakskiitu.
Kuid see oma üritamise tee lõpeb kusagil kord.
Kas on nii, et kui oled kuiv
ning vaimulikku vett ja sademeid ei tule,
siis millegi tegemise oskused saavad kord otsa?
Iseenda puhul näen seda,
et vaimulikku tööd ega kuulutustööd ei saa teha ilma Püha Vaimuta
ja Tema võidmiseta.
See muutub religioosseks, kuigi on ühtpidi kui kristlik,
kuid selles pole Jumala ligiolu ega au.
Ka kuulutaja kogeb, et Jumala Vaimu pole kohal.
Kui rääkida Pühast Vaimust,
siis Püha Vaim tahab omada sinus tugevamat haaret.
Jah.
Peale 10 kuud, kui olin kodus, hakkasin taas palvetama.
Ja täitsa uuel viisil.
Ma mitte ei üritanud enam palvetada, vaid see palve voolas mu vaimust.
See oli uus kogemus nagu oleks mu sees kork avanenud.
Püha Vaim hakkas palvetamisel tegema koostööd minu vaimuga.
Alates sellest hetkest uuenesid mu vaimulik elu, suhe Jeesusega,
teenimistöö, suhe Isaga ja Püha Vaimuga,
tõustes täitsa uuele tasemele.
Kui sul oli kuiv kõrbeperiood,
siis kas Jumal tahtis sulle ehk teatud moel näidata,
et kui tuleb see võidmine, siis milline vahe neil kahel on?
Jah. Sest Jumal ei saa anda meile Püha Vaimu ja võidmist teenete eest.
Selline tee pole Piiblis.
Kõik, mida me saame, me saame selle Jumalalt kingitusena.
Oleme harjunud elus saama kõiki asju vastavalt sooritustele
Peame saama selliseid ja selliseid tulemusi,
mida siis mõõdetakse,
kuid see pole see, mida Püha Vaim tahab.
Jah.
- Kuidas see muutis su igapäevaelu ja koguduse elu?
Mul oli isiklik kohtumine Püha Vaimuga.
Olin kodus elutoas ja lugesin Piiblit.
Äkki tuli Püha Vaim mu elutuppa.
Tundsin nagu majesteet oleks kohal.
Mul polnud varem sellist kogemust Püha Vaimuga olnud.
Ma jäin täitsa vait ja Jumala pühadus tuli sinna.
Äkki kuulsin, kuidas Püha Vaim küsis minult:
"Kai, sa ju ei häbenemind kunagi, ega ju?"
Ma olin vait.
Olin heas mõttes kui Jumala poolt tekitatud šokis.
Siis ma mõistsin, et see, mida ma Pühale Vaimule vastan,
see määrab mu tuleviku.
Vastasin hetke pärast:
"Püha Vaim, ma ei hakka Sind kunagi häbenema!"
Siis oli paus.
Hetke pärast ütles Püha Vaim mulle:
"Kai, kui sina ei hakka mind kunagi häbenema,
siis mina ei hakka ka sind kunagi häbenema."
On huvitav, et Püha Vaim küsis sinu tahte ja otsuse kohta
ja see, mida me ütleme, seda võetakse taevas tõsiselt.
Just.
Püha Vaimu isiklik ilmumine mulle näitas, et ta on isik.
Ta pole ainult vägi, tuli või keeled.
Või ka prohvetlik sõnumitooja, vaid Ta on isik.
Meil on 3 isikut - Jumal kolme isikuna.
Just Püha Vaim saadeti meile Isa juurest.
Tema on koos meiega. - Jah.
Ta on meie lohutaja, advokaat ja aitaja
nagu Jeesus ütles Johannese evangeeliumis,
kui Ta rääkis Pühast Vaimust.
Ta on isik ja Ta jätkab seda tööd, mida Jeesus alustas meis ja meie läbi
Te lõite oma naisega 90-ndatel ühe teenimistöö.
Täpset aastat ei mäleta.
Kuidas on kogudus sinu uue võidmise tagajärjel
saanud üles ehitatud?
Püha Vaim ütles mulle ühel päeval:
"Ma kutsun sind Püha Vaimu teenistusse."
Ma polnud kunagi midagi kuulnud Püha Vaimu teenimisest,
enne, kui ma tutvusin Kathryn Kuhlmani, Benny Hinni
ja mõne teisega, keda Püha Vaim on võimsalt kasutanud
ja kellel on olnud tugev isiklik suhe Püha Vaimuga.
Kellel on erilisel viisil olnud suhe Püha Vaimuga.
Püha Vaim ütles:
"Sa pead olema vaba kogudustest, kirikkondadest
ja koguduste liikumistest sel moel,
et sa saad vabalt tegutseda riikides üle koguduste ja kirikkondade piiride.
Kui Püha Vaim ütleb,
siis see tähendab, et see on määratud sulle.
Jah.
- Seda tasub kuulata ja ellu viia.
Siis ma ei saanud veel hästi aru, mida see kõik tähendab.
See kõik oli minu jaoks uus. Olin nagu väike poiss uhiuutes riietes.
Kuidas see su argipäevas rakenduma hakkas?
See hakkas rakenduma nii, et Püha Vaim ütles meile,
et me loome koguduse Tamperes.
See toimus 1997. a. oktoobris.
Meil on nüüd Püha Vaimu koguduse 20. juubel,
mis toimub 22.10.17 pühapäeval kell 16.00.
Kõik on teretulnud! Ka sina, Martti!
Kui sinu ja ka su naise kätte anti selline kingitus - see võidmine,
siis kuidas on kogudus seoses sellega kasvanud, arenenud ja tugevnenud?
Meie kogudus elab Püha Vaimu ligiolus.
Oleme 20 aastat elanud Püha vaimu ligiolus ja Jumala aus.
Kogu aeg.
Meie keskel on Jumala pühadus.
See ehitus on toimunud Tema ligiolus.
Me austame Piiblit, Jumala Sõna.
Me ehitame oma elud, koguduse elu ning inimeste elud
Jumala Sõna alusele.
Ehk siis me usume täiesti praktiliselt, seda, mida Piibel ütleb.
Milliseid vaimuvilju, imesid ja tunnustähti olete näinud?
14 aastat tagasi kutsus Püha Vaim mind Poola.
Sõitsime sinna koos naisega,
võttes Riiast peale ka ühed oma pastoritest sõbrad.
Sõitsime mööda Via Balticat Varssavisse.
Kord olime teel Varssavi McDonalds'isse,
mis asub sealse kultuuripalee vastas.
Oli päikesepaisteline päev.
Seal kõndides seisatasin äkki ja mu jalad ei liikunud enam kuhugi.
Mu pilk tabas tuhandeid inimesi, kes seal jalutasid
ja Püha Vaim tuli mu üle ning ma hakkasin nutma.
Pisarad voolasid silmadest.
See polnud mingi tavapärane nutmine,
vaid see oli Püha Vaimu töö.
See kestis umbes pool tundi ja ma seisin seal paigal,
samal ajal kui teised läksid lauda.
Äkki Püha Vaim ütles mulle:
"Kai, sa hakkad Poolas evangeliumi kuulutama!
Sa hakkad õpetama neile inimestele Jumala Sõna!"
Siis oli väike vahe, misjärel Ta ütles:
"Seepärast, et siinsed inimesed ei tea, kuhu nad lähevad."
See oli sulle algul täielik üllatus.
See oli väga tugev ja isiklik misjonikäsk su teenistustööks
Mis tundeid see sinus tekitas?
See oli üleloomulik kutse Poola. Ma ei tundnud ühtegi poolakat.
Olin üldse esimest korda Poolas. Ei tundnud ühtegi pastorit.
Läksime tagasi Soome, Tamperesse,
kus hakkasin selle asja pärast palvetama.
Järgmisel suvel üürisin Tamperest bussi.
Sõitsime koos 10-inimesega Soomest ja 10-inimesega Lätist Varssavisse.
Seal hakkasime iga päev
Varssavi halvamainelises piirkonnas Pragas evangeliseerima.
Meil olid seljas oranžid T-särgid, mille kõhule oli poola keeles trükitud
"Dobrovia domos" ehk "Head uudised".
Selja peale oli kirjutatud poola ja inglise keeles
"Jeesus Kristus elab!"
Kohtusime 5 päeva tänavatel inimestega,
kuulutades neile avalikult Jeesusest.
Üle 300 inimese luges 5 päeva jooksul päästepalve,
võttes Jeesuse vastu.
Just seal samas Praga linnaosas.
See näitas teile konkreetselt,
et see, mida Püha Vaim rääkis, see hakkas ka tööle.
Kas esimese reisi ajal juhtus ka tänavatel imesid?
Seal juhtus see, et inimesed võtsid Jeesuse vastu.
Palvetasime haigete ja inimeste probleemide eest.
See muutis teie koguduse raskuspunkti -
Teie kogudusest sai misjonikogudus.
Jah.
Sealt edasi käisin 7 aasta jooksul 5-12 korda igal aastal Poolas.
Üürisin kinosaale ja teatreid
ning pidasin konverentse ja teenistusi, kus oli kaasas Soome ülistustiim.
Inimesed hakkasid tulema usule.
Poola on Euroopa katoliiklikuim maa.
Kuid katoliiklased käisid me konverentsidel
ja said usklikeks.
Nad hakkasid tervenema ja täituma Püha Vaimuga.
Jumala uus Püha Vaimu vein hakkas seal voolama.
Järgnesid imed ja tunnustähed.
Kümneid ja sadu inimesi tuli usule
ja sajad neist hakkasid mööda Poolat reisima.
See ärkamine levis kõikjale.
See on jätkunud nii,
et need poolakad, kes kuuluvad meie kogudusse,
näiteks Varssavis,
nende kaudu on ärkamine levinud tuhandete inimeste seas,
kes on katolikus kirikus.
Nad on ärkamise tulemusel saanud usklikuks.
Kas teil on peale Varssavi mujal veel kogudusi?
Meil on kogudus ka Tšehhi piiril olevas Cieszyni linnas.
See on lisaks Varssavile.
On teil ka kontakte ja koostööd teiste kohalike kogudustega?
Või te tegutsete täitsa üksi?
Püha Vaimu Kogudus on iseseisev kogudus.
Nüüd, augusti viimasel nädalal, oli meil Varssavis "Jeesus-nädal",
mis korraldati koos kõikide kogudustega.
Iga kogudus võttis Varssavis teatud piirkonna.
Meil oli ka oma ala, kus meil oli telk püsti.
Hommikust õhtuni pakuti seal kohvi ja evangeliseeriti.
Mind ennast seal polnud, kuna olin ise parasjagu Nicaraguas.
Aga meie Poola pastorid, osa koguduse liikmeid
ja ka mõned soomlased olid seal abiks.
Milline maa on Poola kristlikus võtmes?
Poola on katoliiklik ja väga religioosne maa.
Paljud kogevad seda kui halva asjana, et seal ei saa midagi head toimuda,
sest see on nii religioosne.
Kui läksin sinna Püha Vaimu saadetuna,
siis osa mu Soome kolleege ütlesid: "Kuidas sa saad sinna minna?
Seal ei saa ju keegi usule tulla, sest see on nii religioosne maa."
Kui ma esimestelt reisidelt tagasi tulin, ütlesin kolleegile,
et ei kogenud seal mingit religioossuse vaimu.
Igale poole, kuhu ma läksin, tuli Jumala au ja ligiolu.
Inimesed saavad usklikeks,
täituvad Püha Vaimuga ja saavad terveks.
Jumalariik ilmub ja manifesteerub.
Ütlesid tegelikult ühe väga tähtsa asja -
kui te lähete, elava Jumala külg ees ja koos püha Sõnaga,
siis seal ei saa olla mingeid takistusi.
Ei.
Jumala Vaim valitseb selles maailmas.
Ta on suveräänne ja valitseb üle kõige liha.
Kui me oleme Kristuses -
meil on Kristuse veri, mille alla me varjume,
Kristuse rist jne.,
siis Püha Vaim austab seda ja Ta tuleb kaasa koos oma ligioluga.
Ta annab meelevalla üle teiste nimede, vaimude ja riikide,
üle vägede ja valitsuste.
Jumal teeb Püha Vaimu kaudu kõik enda alamateks.
Peaksime olema sama julged nagu Joosua ja Kaalep.
Et me ei näe hiiglasi oma vastas, vaid seda, et meie taga on Jumal.
Aamen! Just!
Kas soovid veel midagi Poolast rääkida,
enne kui sa palvetama hakkad?
Midagi sellist, mida oleks tähtis teada.
Poolas ärkamine jätkub
ja ma lendan uuesti Poolasse 10 päevaks.
Meil on seal Püha Vaimu Piiblikool. Nagu ka Soomes Tamperes.
See on koostöös Life Christian University ülikooliga
Tampast, USA'st.
Meil on ka päevane piiblikool, kus ma õpetan poolakaid.
Ärkamine läheb edasi
ja mu esimene ülesanne on viia edasi ärkamise tuld.
Samuti tõsta inimesi üles teenimistööle Püha Vaimu kaudu.
Juhtida inimesi teenimisametitesse ja abiteenistusse;
aidata teisi tõusta vähemalt selleni, kuhu Püha Vaim on mind kutsunud,
või isegi kõrgemale erinevates ametites.
Ma austan kogu seda Püha Vaimu tööd,
mida Ta on inimeste eludes tegemas.
Nüüd paluksin, et ütleksid meie vaatajatele,
mida Püha Vaim sulle annab.
Tahaksin öelda, et võta Püha Vaimu tõsiselt
Samamoodi nagu Püha Vaim küsis minult:
"Kai, ega sa mind kunagi ei häbene?"
See tabas mind väga sügavalt.
Keegi polnud kunagi varem minult sellist asja küsinud.
Kui Püha Vaim küsib selliseid küsimusi,
siis ma tean, et Ta on reaalne.
Ta on sama reaalne nagu Jeesus.
Ta on sama reaalne nagu Isa Jumal.
Ta armastab sind!
Ta elab sinus, kes sa usud Jeesust.
Võta Teda tõsiselt ja õpi Teda tundma.
Õpi Teda kuulama ja õpi Temaga rääkima.
Õpi ehitama intiimset lähedast suhet Püha Vaimuga,
sest siis su elu muutub eriti huvitavaks ja põnevaks.
Sa pääsed kõikide tööde ja asjade sisse,
kuhu Jumal sind on isiklikult kutsunud. See on mu sõnum sulle.
Aitäh Kai Karjalainen selle saate eest!
Imetlen seda, kuidas Püha Vaim on pannud sind suuremate tööde peale.
Samuti su naist ja kogu te kogudust.
Jumal viigu teid edasi ja tulgu Poolas üks väga võimas ärkamine!
Aitäh!
Kui soovid toetada Eesti TV7 tööd, helista 900 1777 (kõne hind 7 euri)
Võid ka annetada pangaülekandega, leides me andmed www.tv7.ee Aitäh!
Tõlge: Raul Jürimaa